سیلاس

سیلاس یا سلوانس (یونانی: Σίλας / Σιλουανός؛ عبرانی نام ساؤل کی ارامی شکل؛ مطلب : خدا سے مانگا ہوا۔) یروشلم کی کلیسیا کا ایک اہم فرداعمال باب 15 آیت 22 اور 32 اور رومی شہریاعمال باب 16 آیت 37 تھا۔ اس نام کا ذکر صرف کتاب اعمال میں آیا ہے۔ یروشلم کی کلیسیائی مجلس نے اس کے، برنباس اور پولس کے ہاتھ انطاکیہ کو فیصلے کا خط بھیجا۔ کچھ عرصہ انطاکیہ میں قیام کے بعد سیلاس یروشلم واپس لوٹا۔ جب پولس اور برنباس کی آپس میں ناچاقی ہوئی تو پولس نے سیلاس کو اپنے ساتھ چلنے کو کہا کیونکہ وہ انطاکیہ سے ہی اُس کی خدمت سے شخصی طور پر واقف تھا۔ لوقا سیلاس کے بارے میں بہت تھوڑا لکھتا ہے۔ سیلاس پولس کے ساتھ فلپی میں تھا۔ جہاں مار کھانے اور قید میں جانے میں وہ پولس کا شریک تھا۔اعمال باب 16 آیت 19 تا 23 جب کلیسیا کے لوگوں نے پولس کو بیریہ سے سمندر کنارے بھیج دیا تو سیلاس اور تیمتھیس پیچھے رہ گئے۔اعمال باب 17 آیت 13 تا 14 بعد میں یہ دونوں مکدونیہ سے آکر کرنتھس میں پولس رسول سے جا ملے۔اعمال باب 18 آیت 5 اگرچہ سیلاس نام عہد نامہ جدید کی کسی اور کتاب میں نہیں آتا تاہم یہ بڑے وثوق سے کہا جا سکتا ہے کہ یہ سلوانس ہی ہے جس کا ذکر دیگر حوالوں میں بھی ہوا ہے۔ مقدس پطرس نے اپنا پہلا خط سلوانس کی معرفت لکھا۔

 حوالہ جات 

زمرہ:بائبلی رسل
زمرہ:پولس کے خطوط کی شخصیات
زمرہ:پہلی صدی کی وفیات
زمرہ:پہلی صدی کے اسقف
زمرہ:ستر شاگرد
زمرہ:عہد نامہ جدید کے انبیا
زمرہ:عہد نامہ جدید کے مقدسین
زمرہ:انگلیکان مقدسین
زمرہ:ویکی ڈیٹا سے مختلف مختصر وضاحت